0267.xml
پاکستان اے اور آسٹریلیا کی ٹیموں کے درمیان چار روزہ کرکٹ میچ (آج)شروع ہوگا
شارجہ۔ 14اکتوبر (اے پی پی) پاکستان اے اور آسٹریلیا کی ٹیمون کے درمیان چار روزہ پریکٹس میچ (آج) بدھ سے شارجہ میں شروع ہو گا۔ پاکستان اور آسٹریلیا کی ٹیمیں ان دنوں متحدہ عرب امارات میں موجود ہیں جہاں پر وہ ایک دوسرے کے خلاف سیریز کھیلنے میں مصروف ہیں، اس سے قبل کھیلے گئے سیریز کے واحد ٹی ٹونٹی میچ میں آسٹریلیا نے پاکستان کو شکست فاش سے دوچار کیا تھا، اس کے بعد ون ڈے سیریز میں بھی گرین شرٹس کی کارکردگی مایوس کن رہی اور کینگروز نے ون ڈے سیریز میں گرین شرٹس کے خلاف کلین سویپ فتح حاصل کی۔ آسٹریلیا نے پاکستان کو واحد ٹی ٹونٹی کرکٹ میچ میں 6 وکٹوں سے شکست دی تھی، اس کے بعد کینگروز نے پہلے ون ڈے میچ میں پاکستان کو 93 رنز سے شکست دی، دوسرے میچ میں 5 وکٹوں سے شکست دی جبکہ تیسرے اور آخری ون ڈے کرکٹ میچ میں 1 رن سے شکست دیکر سیریز میں کلین سوئپ کیا۔ واضح رہے کہ دونوں ٹیموں کے درمیان دو ٹیسٹ میچوں کی سیریز کا پہلا میچ 22 اکتوبر سے دبئی میں شروع ہوگا جبکہ دوسرا اور آخری کرکٹ ٹیسٹ میچ 30 اکتوبر سے ابوظہبی میں شروع ہوگا۔
APP
14.10.14
0267p.xml
پاکستان اے اور آسٹریلیا کا پریکٹس میچ آج سے شروع
شارجہ(وقت نیوز)پاکستان اے اور آسٹریلیاکے درمیان چار روزہ میچ آج سے شارجہ میں کھیلا جائے گا جس میں کئی نوجوان کھلاڑی ٹیسٹ ٹیم میں جگہ بنانے کی امید کے ساتھ میدان میں اتریں گے۔ آسٹریلیا نے پہلے پاکستان کو ٹی ٹونٹی میں شکست سے دو چار کیا ،پھر ون ڈے سیریز بھی اپنے نام کی۔پاکستانی ٹیم کا اگلا امتحاں دو ٹیسٹ پر مشتمل سیریز ہے۔آج شارجہ میں پاکستان اے اور آسٹریلیاکے درمیان چار روزہ کرکٹ شروع ہو گا جس کے لئے شان مسعود،احمد شہزاد ،بابر اعظم،اسد شفیق ،حارث سہیل اور عدنان سمیت 14کھلاڑیوں کا اعلان پہلے ہی ہو چکا ہے ۔اب کون کون میدان میں اترے گا اس کا فیصلہ آج ہی ہو گا۔مہمان ٹیم کی پریکٹس کے علاوہ یہ میچ پاکستان کے ٹیسٹ سکواڈ کے چناؤ کے لیے ٹرائل کی حیثیت بھی رکھتا ہے۔
daily_waqt
15.10.14